open-index/open-wikipedia-markdown huggingface dataset:
Lincolni tunnel

**Lincolni tunnel** (inglise keeles *Lincoln Tunnel*) on sõiduteetunnel, mis ühendab Weehawkeni linna New Jerseys ja Manhattani linnaosa New Yorgis.

## Vaata ka
*Brooklyni-Battery tunnel
*Queensi-Midtowni tunnel
*Holland Tunnel

## Välislingid
Heinrich (Hachberg-Sausenberg)

Hachberg-Sausenbergi markkrahv **Heinrich** (1300-1318) oli markkrahv Rudolf I ja Röttelni Agnese poeg. 1312. aastal, kui ta oli alles alaealine, päris ta oma isa valdused. Pärast täisikka jõudmist 1315. aastal andis tema onu Lüthold II von Röttlen talle Röttelni isandkonna. Lüthold II suri 1316. aastal.

Heinrich suri noorelt 1318. aastal, olles 18-aastane. Pärast tema surma asusid tema nooremad vennad Rudolf II ja Otto Röttelni ja Sausenbergi isandkondi valitsema.

## Vaata ka

* Badeni markkrahvkond
* Badeni valitsejate loend
Vanapagan sulast kauplemas

**"Vanapagan sulast kauplemas"** on 1967. aastal Tallinnfilmis loodud nukufilm. Filmi režissöör oli Heino Pars.

Filmi animaatorid olid Kalju Kurepõld, Aarne Ahi, Heikki Krimm ja Aarne Vasar.

Film esilinastus 28. aprillil 1968 Tallinna kinos Sõprus.

Filmis tegutseb Vanapagan, kes otsib sulast. Ta satub kokku Kaval-Antsuga, kes teda kavaluse abil jõukatsumises võidab.
Sioux Falls

**Sioux Falls** (lakota keeles *Íŋyaŋ Okábleča Otȟúŋwahe*) on linn Ameerika Ühendriikides, Lõuna-Dakota osariigi suurim linn. See on Minnehaha maakonna halduskeskus; osa linnast ulatub ka Lincolni maakonda. Linn asub osariigi idaosas Missouri vasakpoolse lisajõe Big Sioux' ääres Minnesota ja Iowa osariigi piiri lähedal.

Elanike arv on 2020. aasta rahvaloenduse kohaselt 192 517. 2010. aasta rahvaloenduse järgi oli elanikke 153 967. Sioux Falls on Lõuna-Dakota osariigi üks kõige kiiremini kasvav linn – alates 1980. aastast on elanike arv iga kümne aastaga kasvanud umbes neljandiku võrra.

Sioux Fallsi peetakse üheks tervislikumaks linnaks kogu riigis.

## Ajalugu
Praeguse Sioux Fallsi ala asustasid algselt siuu indiaanlased. Esimeste eurooplastena külastasid seda ala 18. sajandil prantslased. Sioux Fallsi linn asutati 1857. aastal. Linn on saanud nime Big Sioux' jõe jugade järgi (*ingl *Sioux Falls'' – 'Sioux' joad').

## Kliima

Sioux Fallsis valitseb niiske mandriline kliima, mida iseloomustavad kuumad ja võrdlemisi niisked suved ning külmad ja kuivad talved. Keskmine õhutemperatuur on jaanuaris −8,6 °C ja juulis 22,8 °C. Talvel võib õhutemperatuur langeda alla −30 °C, kuid samas tõusta ka üle 15 °C. Suviti on õhutemperatuur sageli üle 30 °C, vahel isegi ligi 40 °C. Kõige madalaim õhutemperatuur mõõdeti 9. veebruaril 1899, mil oli −41 °C külma. Kõige kõrgem õhutemperatuur 43 °C mõõdeti 21. juunil 1988.

Aastane sademete hulk on 669 mm. Kõige enam sajab juunis (100 mm). Kõige vähem sajab jaanuaris-veebruaris (14–15 mm).

## Viited

## Välislingid
Bayonne'i sild

**Bayonne'i sild** (inglise keeles *Bayonne Bridge*) on Kill van Kulli ületav kaarsild, mis ühendab Bayonne'i New Jersey osariigis Staten Islandiga New Yorgi osariigis.

## Välislingid
Aap (eesnimi)

**Aap** on mehenimi.

1. jaanuaril 2021 oli Eestis eesnimi Aap 31 mehel (esinemissageduselt 1174. mehenimi). Aap oli keskmiselt 33 aasta vanune (mediaanvanus oli 28). Kõige populaarsem oli eesnimi Aap vanuserühmas 25–29, kus neid oli 10 000 elaniku kohta 1,23. 

## Nime kandjaid
*Aap Neljas
*Aap Uspenski
*...

## Viited

## Välislingid
*
Shelter Island

**Shelter Island** on vald (*[[town]]*) Ameerika Ühendriikides New Yorgi osariigis Suffolki maakonnas.

Shelter Island paikneb Long Islandi idaosas ning hõlmab umbes 32 km² suuruse samanimelise saare. Long Islandi põhja- ja lõunapoolsest poolsaarest eraldab teda Peconici jõgi ja Shelter Islandi väin, idas piirneb Gardinersi lahega.

Vallas asub kaks alevikku – Shelter Island ja Shelter Island Heights – ning üks küla – Dering Harbor.

Long Islandiga on sellel parvlaevaühendus.

## Välislingid

* https://www.shelterislandtown.us/
Ekron

**Ekroni** linn (vilistide: 𐤏𐤒𐤓𐤍 **ʿaqārān*, heebrea: עֶקְרוֹן, rooma: *ʿEqrōn*, araabia: عقرون), mis oli hellenistlikul perioodil tuntud kui Akkaron (kreeka: Ακκαρων, transliteratsioon: *Akkarōn*) oli vilistite linn, üks viiest Vilistite Pentapolise linnast (Ashdod, Ashkelon, Ekron, Gath, Gaza), mis asub tänapäeva Iisraelis.
Red Hook (Brooklyn)

**Red Hook** on Brooklyni linnaosa naabruskond New Yorgis. See asub poolsaarel, mis ulatub Upper New York Baysse. 20. sajandi alguses oli see jõukas laevandus- ja sadamapiirkond, mis sajandi teisel poolel unustuse hõlma vajus.

## Välislingid
Antoine de Montchrestien

**Antonie de Montchrestien** (u 1575 – 7. või 8. oktoober 1621) oli Prantsuse näitekirjanik ja majandusteadlane. 

Ta sündis Normandias Falaisis apteeker Mauchrestieni pojana. Ta jäi varakult orvuks ning võeti parun François Thésarti teenijaskonda, kus tal oli võimalik osaleda paruni laste õpingutes. Hiljem (1618. aastal) abiellus ta Thésarti tütre Suzanne'iga.

Montchrestien kaalus esmalt kirjanikukarjääri ning aastal 1595 avaldas ta oma esimese tragöödia. 1601. aastal ta avaldas veel 5 näitemängu, sealhulgas "L’Ecossaise", mis rääkis Mary Stuartist.

Montchrestien osales mitmetes duellides (alates 1602. aastast Prantsusmaal keelatud), saades 1603. aastal peaaegu surma. 1604 ja 1605 tappis ta oma vastased ja pidi Inglismaale põgenema, et hukkamisest pääseda. Tänu James I-le, kellele ta pühendas oma tragöödia ""L’Ecossaise", sai ta hiljem Prantsusmaale naasta.

Aastal 1615 avaldas ta teose „Traité de l'économie politique“, mis põhines peamiselt Jean Bodini teostel. Majandusteaduste ajaloos oli ta esimene, kes kasutas mõistet „poliitiline ökonoomia“. Sellega ta vaidlustas Aristotelese positsiooni majanduse iseseisvusest riigi suhtes. 

1620. aastal liitus Montchrestien hugenottide mässuga. Ta pöördus vägede kogumiseks Normandiasse tagasi. See aga ei õnnestunud ning 1621. aasta 7. oktoobri öösel leiti ta ühest kõrtsist Les Tourailles’s ja tapeti.

## Viited
Hugh Carey

**Hugh Leo Carey** (11. aprill 1919 New York – 7. august 2011 Shelter Island, New Yorgi osariik) oli Ameerika Ühendriikide poliitik ja jurist. Ta kuulus Demokraatlikku Parteisse.

Aastatel 1939–1946 teenis ta Ameerika Ühendriikide maaväes. Teises maailmasõjas osales ta Euroopa tandril ning pälvis sõjaväeliste teenete eest Croix de guerre'i ja Bronze Star Medali. Aktiivse sõjaväelise karjääri lõpetas ta 1946. aastal koloneli auastmes.

1942. aastal lõpetas ta bakalaureusekraadiga New Yorgis asuva St. Johni Ülikool. 1951. aastal sai ta samast ülikoolist doktorikraadi õigusteaduste alal ning asus New Yorgi osariigis advokaadina tööle.

Aastatel 1961–1974 kuulus Carey seitsme ametiaja jooksul USA Esindajatekotta. Aastatel 1975–1982 oli 51. New Yorgi osariigi kuberner. Kubernerina olid tema suurimad saavutused New Yorgi osariigi päästmine rahanduskriisi äärelt ja osariigi kulutuste piiramine.

Carey oli kaks korda abielus ja tal oli 14 last.

Tema auks nimetati 2012. aastal New Yorgis asuv Brooklyni-Battery tunnel ümber Hugh L. Carey tunneliks.

## Viited

## Välislingid
Rudolf II (Hachberg-Sausenberg)

Hachberg-Sausenbergi markkrahv **Rudolf II** (1301–1352) oli markkrahv Rudolf I ja Röttelni Agnese poeg. Pärast vanema venna Heinrichi surma 1318. aastal hakkasid Rudolf II ja tema noorem vend Otto I Röttelni ja Sausenbergi valitsema. Nad kolisid oma valitsuse asukoha Sausenburgi linnusest Röttelni linnusesse. 1332. aasta sügisel piirasid Baseli linna väed Röttelni linnust, kuna üks vendadest oli pussitanud Baseli linnapead. Konflikt lahendati pärast linna ja markkrahvkonna aadli vahendust.

## Abielu ja lapsed

Rudolf II oli abielus Thiersteini Ulrichi tütre Katharinaga. Nad said järgmised lapsed:

* Rudolf III (1343–1428)
* Agnes (suri 1405. aasta paiku)

## Vaata ka

* Badeni markkrahvkond
* Badeni valitsejate loend
Dodge

**Dodge** on Ameerika automark ja Stellantise osakond, mis asub USA Michigani osariigis Auburn Hillsis. Dodge'i mudelivalikusse on alati kuulunud võimsamad ja sportlikumad automudelid. Suure osa oma eksistentsist oli Dodge Chrysleri keskmise hinnaklassi autode kaubamärk, olles veidi kallim kui Plymouth.

Ettevõtte **Dodge Brothers Company** asutasid autotöökojana vennad Horace Elgin Dodge ja John Francis Dodge 1900. aastate alguses. Dodge oli algselt autoosade ja koostude tarnija Detroitis asuvatele autotootmisettevõtetele, näiteks Fordile. Autode ehitamist Dodge Brothersi kaubamärgi all alustati 1914. aastal enne Chrysler Corporationi asutamist.

1928. aastal omandas Dodge'i Chrysler.

## Tänapäev
Tarbesõidukeid (pikapid, kaubikud ja väikebussid), mis kandsid varem Dodge RAMi nime, toodetakse alates 2010. aastast Ram Trucksi kaubamärgi all.  

2022. aastal on tootmises kolm sõiduautomudelit: Challenger, Charger ja linnamaastur Durango.

## Viited
Andrew Cuomo

**Andrew Mark Cuomo** (sündinud 6. detsembril 1957 New Yorgis) on USA poliitik ja jurist. Aastatel 2011–2021 oli ta 56. New Yorgi osariigi kuberner. Ta on Demokraatliku Partei liige. 

Ta on lõpetanud Fordhami Ülikooli ja Albany õigusteaduste kooli. 

Ta alustas karjääri poliitikas oma isa, endise New Yorgi osariigi kuberneri Mario Cuomo kampaaniaülemana. 

Aastatel 1997–2001 oli Cuomo president Bill Clintoni valitsuses eluasememinister. Aastatel 2007–2010 oli ta New Yorgi osariigi justiitsminister. 

2010. aasta novembris valiti Cuomo New Yorgi osariigi kuberneriks. Ta valiti tagasi 2014. ja 2018. aastal. Cuomo astus ametist tagasi 2021. aasta augustis mitme tema vastu esitatud ahistamissüüdistuse tõttu. 

Aastatel 2020–2021 oli ta Riikliku Kuberneride Ühenduse (*National Governors Association*) esimees.

## Viited

## Välislingid
* "New Yorgi kuberneri tõus ja langus. Pandeemiakangelasest on saanud põlatud ahistaja". epl.delfi.ee. 12.8.2021.
John Adams Dix

**John Adams Dix** (24. juuli 1798 Boscawen, New Hampshire'i osariik – 21. aprill 1879 New York) oli USA poliitik ja sõjaväelane.

Ta õppis Phillips Exeter Academys ja astus 1813. aastal Ameerika Ühendriikide maaväkke. 1825. aastal sai kapteniks.

Aastatel 1833–1839 oli Dix New Yorgi osariigi sekretär. Aastatel 1845–1849 kuulus ta New Yorgi osariigi saadikuna USA Senatisse.

1861. aastal oli ta president James Buchanani valitsusaja viimasel kahel kuul Ameerika Ühendriikide rahandusminister. 

Ameerika Ühendriikide kodusõjas oli Dix Uniooni armee kindralmajor. 1861. aasta suvel vahistas ta kuus lõunameelse Marylandi osariigi seadusandlikku kogu liiget, takistades sellega piiriosariiki Unioonist eraldumast. Koos Konföderatsiooni kindrali Daniel Harvey Hilliga lõi ta ametliku vangide vahetamise süsteemi, tuntud kui Dixi–Hilli kartell.

Aastatel 1863–1865 oli Dix raudtee-ettevõtte Union Pacific Railroadi president ja 1866–1869 Ameerika Ühendriikide suursaadik Prantsusmaal. 1. jaanuarist 1873 kuni 31. detsembrini 1874 oli ta New Yorgi osariigi kuberner. 1876. aastal kandideeris ta edutult New Yorgi linnapeaks.
Jay leping

**Jay leping** sõlmiti 19. novembril 1794 Ameerika Ühendriikide ja Suurbritannia vahel. See lahendas Ameerika iseseisvussõja lõpetanud Pariisi rahulepinguga lahendamata jäänud küsimused ning võimaldas USA ja Suurbritannia vahel kümme aastat rahulikku kaubandust.

Lepingu tingimused kavandas peamiselt USA rahandusminister Alexander Hamilton, keda toetasid peamine läbirääkija John Jay ja president George Washington. Lepinguga saavutas Ameerika peamised eesmärgid, milleks oli muu hulgas Briti vägede lahkumine iseseisvussõjaeelsetest kindlustistest. Mõlemad osapooled nõustusid sõjaaegsete võlgade ja Ameerika Ühendriikide–Kanada riigipiiri küsimuste arutamise üle anda vahekohtule.

Pärast ägedat debatti ratifitseeris USA Senat lepingu 1795. aasta juunis. Esindajatekoja vastuseisu tõttu jõustus leping alles 29. veebruaril 1796.

## Viited
Karuslased

**Karuslased** (*Arctiinae*, varem *Arctiidae*) on alamsugukond liblikalisi, kuhu kuulub umbes 11&nbsp;000 liiki.

## Eesti liikidega perekondi

**Arctia* – päevakoer
**Callimorpha* – piksepeni
**Diacrisia* – aasakaruslane
**Pericallia* – hiidkaruslane
**Phragmatobia* – kevadkaruslane

## Vaata ka
*kääbuskaruslased
John Jay

**John Jay** (12. detsember 1745 New York – 17. mai 1829 Bedford, New Yorgi osariik) oli USA riigimees ja diplomaat. Ta oli üks Ameerika Ühendriikide Asutajate Isadest. Aastatel 1789–1795 oli ta esimene USA Ülemkohtu esimees ja 1795–1801 teine New Yorgi osariik kuberner.

Jay sündis jõukas prantsuse hugenottide ja Hollandi päritolu kaupmeeste ja New Yorgi valitsusametnike suguvõsas. Ta õppis juristiks ja liitus New Yorgi kirjavahetuskomiteega, organiseerides Ameerika revolutsiooni eel Ameerika vastupanu Briti poliitika, näiteks talumatute seaduste (*Intolerable Acts*) vastu. 1774. aastal oli ta Esimese Kontinentaalkongressi liige. 1775. aastal valiti ta Teise Kontinentaalkongressi liikmeks. Aastatel 1778–1779 oli ta Kontinentaalkongressi president. Aastatel 1779–1782 oli ta USA suursaadik Hispaanias; ta veenis Hispaaniat andma äsja iseseisvuse saavutanud USA-le rahalist abi. Ta osales läbirääkijana Pariisi rahulepingu (leping, millega Suurbritannia tunnustas USA iseseisvust) sõlmimisel ja oli 1783. aastal üks neljast Ameerika esindajast, kes sellele alla kirjutas. Aastatel 1784–1790 oli Jay Ameerika Ühendriikide välisasjade sekretär, juhtides Konföderatsiooniartiklite alusel USA välispoliitikat. Aastatel 1789–1790 oli ta lühikest aega ka Ameerika Ühendriikide riigisekretäri kohusetäitja.

1788. aastal toetas Jay Ameerika Ühendriikide põhiseaduse ratifitseerimist. Koos Alexander Hamiltoni ja James Madisoniga oli ta üks "The Federalist Papersi" autoreid. Pärast uue föderaalvalitsuse loomist määras president George Washington Jay 1789. aastal esimeseks USA Ülemkohtu esimeheks. Ta oli selles ametis kuni 1795. aastani ning kuue aasta jooksul tuli tal otsustada vaid paari kaasuse üle. Ülemkohtu esimehena oli ta 1794. aastal peamine läbirääkija Jay lepingu sõlmimisel Suurbritanniaga. Kolmel esimesel presidendivalimisel neljast õnnestus Jayl saada paar valijamehe häält, kuid ta ei seadnud kordagi üles tõsist kandidatuuri.

Aastatel 1795–1801 oli Jay New Yorgi osariigi kuberner. Kuigi osariigi kubernerina võttis ta edukalt vastu õigusaktid, mis käsitlesid orjade järkjärgulist vabastamist, oli tal endal 1800. aastal veel viis orja. 1801. aastal seati ta taas üles ülemkohtu esimehe kohale, kuid Jay loobus sellest, veetes ülejäänud elu farmerina Westchesteri maakonnas New Yorgi osariigis.
Kaevur (ajaleht)

**Kaevur**, deviisiga "Eestimaa Kommunistliku Partei Kohtla-Järve Linnakomitee ja Kohtla-Järve Linna TSN häälekandja", oli ajaleht, mis ilmus 17. aprill 1947 – 29. oktoober 1960 Kohtla-Järvel.

Ajalehe väljaandja oli EKP Kohtla-Järve Linnakomitee, tema eelkäija oli ajaleht Rohkem Põlevkivi. Ajaleht ilmus 3 korda nädalas. Väljaanne ilmus ka vene keeles nimega "*Шахтёр*".

1. novembri 1960 ühendati Kaevur ajalehega Sotsialismi Tee ning jätkati uue nime Leninlik Lipp.

## Viited
Utashinai

**Utashinai** (jaapani keeles 歌志内市 *Utashinai-shi*) on linn Jaapanis Hokkaidō prefektuuris Sorachi allprefektuuris. Linna läbib Ishikari lisajõgi Penkeutashunai.

Utashinai on elanike arvult Jaapani väikseim linn. 2020. aasta seisuga elas seal 3019 inimest.

Linna nimi tuleneb ainukeelsest fraasist *ota-us-nay* (オタウㇱナイ) 'liivase rannaga ühendatud jõgi'.

Utashinai on endine õitsev kaevanduslinn. 1890. aastal avati seal esimene kivisöekaevandus. Utashinai sai linnaõigused 1958. aastal. 20. sajandi teisel poolel hakkas elanike arv kaevanduste järkjärgulise sulgemise tõttu kiiresti vähenema. Kui 1950. aastal elas linnas 40 954 inimest, siis 1980. aastal veidi üle 10 000. Suurt edu ei ole linnale toonud ka mäesuusakeskuse loomine. 2007. aastal suleti Utashinais viimane keskkool.

## Viited

## Välislingid
* https://www.city.utashinai.hokkaido.jp/
Seletussõnaraamat

**Seletussõnaraamat** on (tavaliselt ükskeelne) sõnaraamat, mis seletab sõnade tähendusi ehk sisaldab sõnaseletusi.

## Seletussõnaraamatuid
*Eesti keele seletav sõnaraamat
*Astrid Saava. "Keskkonnatervishoiu eesti-inglise seletussõnaraamat". Tartu Ülikooli Kirjastus 2015. ISBN 9789949328475 
*Sulev Nurme, Nele Nutt, Artes Terrae (osaühing). "Pargiterminite seletussõnaraamat". Keskkonnaamet 2012. ISBN 978-9949-9201-7-4

## Vaata ka
*leksikon

## Välislingid
Ida-Pakistan

**Ida-Pakistan** oli aastatel 1948–1955 (Briti Rahvaste Ühenduse koosseisu kuulunud) Pakistani dominiooni ja 1955–1971 Pakistani provints. Enne One Unit Policyt oli selle nimi **Ida-Bengal**. See piirnes India, Myanmari ja Bengali lahega. Idapakistanlasi kutsuti ka pakistani bengallasteks. Et eristada Ida-Pakistani India Lääne-Bengali osariigist (India Bengalist) kutsuti seda ka Pakistani Bengaliks. 

Provints nimetati Ida-Pakistaniks peaminister Mohammad Ali Bogra One Unit Policy raames. 1956. aastal jõustunud põhiseadusega sai Pakistani Dominioonist Pakistani Islamivabariik ehk monarhia asendati vabariikliku süsteemiga. Aastatel 1956–1957 oli Pakistani peaminister bengali poliitik Huseyn Shaheed Suhrawardy ning riigi esimene president oli bengallane Iskander Mirza. Aastal 1958 toimunud riigipöördega tuli võimule kindral Ayub Khan. Khan kukutas Mirza ning hakkas uue presidendina demokraatiameelseid jõude maha suruma. Aastal 1962 vastu võetud põhiseadusega kaotati üldine valimisõigus. Aastaks 1966 oli opositsioonijuhiks saanud Sheikh Mujibur Rahman, kelle kuue punkti liikumine võitles autonoomia ja demokraatia eest. Aastal 1969 toimusid Ida-Pakistanis rahutused, mis aitasid kaasa kindral Khani tagasiastumisele samal aastal. Tema asemel sai presidendiks kindral Yahya Khan, kes kehtestas kaitseseisukorra. Aastal 1970 korraldas Yahya Khan Pakistani esimesed üldvalimised, mille võitis partei Awami Liiga. Teiseks tuli Pakistani Rahvapartei. Võimul olnud hunta ei tunnustanud valimiste tulemusi ning uuesti algasid rahvarahutused. Lisaks vallandusid valimistulemuste mittetunnustamisest Bangladeshi vabadussõda ja Bangladeshi genotsiid. Ida-Pakistani provints lõi India abiga emamaast lahku ning sellest sai Bangladeshi Rahvavabariik.

Ida-Pakistani seadusandlik võim kuulus Ida-Pakistani provintsiassambleele, strateegiliselt olulise asukoha tõttu kuulus provints Kagu-Aasia Lepingu Organisatsiooni. Aastatel 1960–1965 oli aastane majanduskasv keskmiselt 2,6%. Kuigi lõviosa Pakistani ekspordiartiklitest toodeti Ida-Pakistanis, investeeris keskvalitsus suure osa välisabist Lääne-Pakistani. Ida-Pakistani arengusse aitas kaasa president Ayub Khan, kelle võimu ajal ehitati näiteks Kaptai tamm. Tema ajal asutati Chittagongis nafta rafineerimistehas Eastern Refinery Limited. Dacca (Dhaka) kuulutati Pakistani teiseks pealinnaks ning sinna plaaniti kolida riigi parlament. Dhaka parlamendihoone projekteerimiseks palgati Eestis sündinud arhitekt Louis Kahn.

## Vaata ka
* Bangladeshi-Pakistani suhted
* Archer Blood
* 1971. aasta India-Pakistani sõda
* India jagamine
* Ida-Pakistani provintsivalitsus
* Lääne-Pakistan

## Viited

## Välislingid
* Bangladeshi valitsus
* Pakistani valitsus
Kollane tee

**Kollane tee** on üks Hiina kuuest teetüübist, mida toodetakse teetaime *[[Camellia sinensis]]* lehtedest ja pungadest. Kollane tee on elegantse aroomi ning maheda ja värskendava maitsega.

## Ajalugu
Kollane tee pärineb 16. sajandist Qingi dünastia (1644–1912) algusest. Algselt oli kollane tee reserveeritud ainult keisritele. Tol ajal peeti kollast värvi keisrite värviks, mistõttu sobis kollast teed juua vaid keisritel. Kollast teed valmistati suure hoolega käsitööna ja see oli mõeldud austusavaldusena keiserlikule õukonnale. Kollast teed kasutas keiser ka kingitusena külalistele. Kollase tee kinkimine taanlastele tõigi selle lääne tähelepanu alla.

## Valmistamine
Kollane tee on oma omadustelt ligilähedane rohelisele teele, kuid tema valmistamise tehnoloogias on üks erinev etapp. Nagu roheline tee on ka kollane tee fermenteerimata tee. 

Peale korjet tuleb lehed ja pungad kohe röstida (Hiina meetod) või aurutada (Jaapani meetod), et ennetada lehtedes käärimisprotsessi algust. Edasi toimub teelehtede rullimine. Valmistamise eripäraks on see, et seejärel hoitakse teed spetsiaalsetes anumates kõrge niiskustaseme ja temperatuuri juures kolm ööpäeva. See annab teelehtedele kollaka värvuse ja muudab tee maitse mahedamaks ning vähendab rohelise teele omast rohust maitset. Seejärel kuivatatakse tee veelkord.

## Toimed
Teelehtedes leiduvate polüfenoolide, nagu katehhiin ja gallushape, antioksüdantsed omadused kaitsevad meie keha enneaegse vananemise ja vabade radikaalide kahjustuste eest.

On tõestatud, et polüfenoolid kaitsevad meie organeid ja kudesid oksüdatiivse stressi eest ning neil on võimsad vähivastased omadused, kaitstes meie maksa, neere, söögitoru ja magu. Teadaolevalt soodustavad nad ka tervete bakterite ja kasuliku mikrofloora teket, reguleerides seeläbi ainevahetust ning ennetades rasvumist ja diabeeti. Kuna kollane tee läbib õrna fermentatsiooni, toodetakse palju seedeensüüme, mis parandavad ainevahetust ja on kasulikud neile, kellel on seedehäired.

## Viited
Tukumsi piirkond

**Tukumsi piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Tukumsi, Engure, Jaunpilsi ja Kandava piirkonnad ühendati. Tekkinud uue omavalitsusüksuse territoorium langeb kokku endise Tukumsi rajooni territooriumiga.

## Haldusjaotus

* Kandava
* Tukums
* Cēre vald (*Cēres pagasts*)
* Degole vald (*Degoles pagasts*)
* Džūkste vald (*Džūkstes pagasts*)
* Engure vald (*Engures pagasts*)
* Irlava vald (*Irlavas pagasts*)
* Jaunpilsi vald (*Jaunpils pagasts*)
* Jaunsāti vald (*Jaunsātu pagasts*)
* Kandava vald (*Kandavas pagasts*)
* Lapmežciemsi vald (* Lapmežciema pagasts*)
* Lestene vald (*Lestenes pagasts*)
* Matkule vald (*Matkules pagasts*)
* Pūre vald (*Pūres pagasts*)
* Sēme vald (*Sēmes pagasts*)
* Slampe vald (*Slampes pagasts*)
* Smārde vald (*Smārdes pagasts*)
* Zante vald (*Zantes pagasts*)
* Zemīte vald (*Zemītes pagasts*)
* Zentene vald (*Zentenes pagasts*)
* Tume vald (*Tumes pagasts*)
* Vāne vald (*Vāne valds pagasts*)
* Viesatase vald (*Viesatu pagasts*)

## Viited

## Välislingid
*Tukumsi piirkonna koduleht
Johnny Tillotson

**Johnny Tillotson** (20. aprill 1938 Jacksonville, Florida – 1. aprill 2025 Los Angeles, California) oli USA poplaulja ja laulukirjutaja.

Suurimat edu saavutas Tillotson 1960. aastate esimesel poolel, mil tal oli USA singlite edetabelis Billboard Hot 100 neliteist esineljakümnesse jõudnud singlit. 

Tema suurimad hitid olid "Poetry in Motion" (1960), mis jõudis USA-s teisele kohale ja Suurbritannias esikohale (ühtlasi tema ainus esikahekümnesse jõudnud singel Suurbritannias), "Without You" (1961, USA-s 7. kohal), "It Keeps Right On A-Hurtin'" (1962, USA-s 3. kohal) ja "Talk Back Trembling Lips" (1963, USA-s 7. kohal).
Neprjadva

**Neprjadva** (vene keeles *Непрядва*) on jõgi Tula oblastis, Doni parempoolne lisajõgi. Jõe pikkus on 67 km, valgla pindala 799 km&sup2;. Saab alguse Volovo alevist idas Nikitskoje küla juures, suubub Doni jõkke Monastõrštšino küla lähedal. 

## Viited
Limanutt

**Limanutt** (*Hygrophorus*) on šampinjonilaadsete seltsi limanutiliste sugukonda kuuluv seeneperekond.

Perekonna nimetus tuleneb vanakreekakeelsetest sõnadest ὑγρός ('märg') ja φόρος ('kandja'). Nimetus pärineb sellest, et kübar muutub niiskena kleepuvaks või liimjaks.

Limanutt moodustab mükoriisat nii heitlehiste- kui okaspuudega. Levinud üle maailma.

Perekonda kuulub umbes 100 liiki.

## Eesti liigid
Aastaks 2025 on Eestist tõendatud 20 liiki limanutte. Sealjuures on täpsustatud, et kuld-limanutt on sügis-limanuti varieteet.

**[[Hygrophorus agathosmoides]]*
**Hygrophorus agathosmus* – lõhnav limanutt
**Hygrophorus camarophyllus* – kitse-limanutt
**Hygrophorus chrysodon* – ebe-limanutt
**Hygrophorus cossus * – tamme-limanutt
**Hygrophorus discoideus* – ketas-limanutt
**Hygrophorus gliocyclus* – loor-limanutt
**Hygrophorus glutinifer* – Persooni limanutt, varem *Hygrophorus persoonii* 
**Hygrophorus hedrychii* – haisev limanutt
**Hygrophorus hypothejus* – sügis-limanutt, ka kuld-limanutt
**[[Hygrophorus lindtneri]]*
**Hygrophorus nemoreus* – mets-limanutt
**Hygrophorus neoerubescens* – punetav limanutt, punakas limanutt
**Hygrophorus olivaceoalbus* – oliiv-limanutt
**[[Hygrophorus penarioides]]*
**Hygrophorus persicolor* – virsik-limanutt
**Hygrophorus piceae* – kuuse-limanutt
**Hygrophorus pustulatus* – täppjalg-limanutt
**Hygrophorus russula* – pilvik-limanutt
**[[Hygrophorus subviscifer]]*

## Liike mujal
**Hygrophorus atramentosus * – halljalg-limanutt
**[[Hygrophorus capreolarius]]*
**Hygrophorus discoxanthus* – värvuv limanutt
**Hygrophorus eburneus* – valge limanutt
**[[Hygrophorus exiguus]]*
**[[Hygrophorus goetzii]]*
**Hygrophorus hyacinthinus*– hüatsint-limanutt
**Hygrophorus karstenii* – Karsteni limanutt
**Hygrophorus korhonenii* – Korhoneni limanutt
**[[Hygrophorus latitabundus]]*
**Hygrophorus lucorum* – lehise-limanutt
**[[Hygrophorus marzuolus]]*
**Hygrophorus melizeus* – kase-limanutt
**[[Hygrophorus mesotephrus]]*
**Hygrophorus penarius* – kuiv limanutt
**[[Hygrophorus poetarum]]*
**Hygrophorus pudorinus* – häbelik limanutt
**[[Hygrophorus unicolor]]*
**[[Hygrophorus speciosus]]*

## Välislingid
*
Euroopa Liidu Küberturvalisuse Amet

**Euroopa Liidu Küberturvalisuse Amet (ENISA)** ehk Euroopa Liidu Võrgu- ja Infoturbeamet on Euroopa Liidu keskne küberturbe asutus. 

ENISA on küberjulgeoleku eksperdikeskus Euroopas. ENISA aitab Euroopa Liidu liikmesriikidel ja kesksetel infoturbe probleeme ennetada, tuvastada ja lahendada. ENISA osaleb Euroopa küberpoliitika ja -strateegia kujundamises, küberturbega seotud õigusloomes ning küberriskide ennetuses ja halduses. ENISA korraldab riikidevahelisi kriisiõppusi, koostab aruandeid ja uuringuid küberjulgeolekuga seotud teemadel ning koordineerib üldist liikmesriikide vahelist infoturbe-alast koostööd.

ENISA kontorid asuvad Kreekas Ateenas ja Irákleios.  Plaanis on avada ka ENISA püsiv esindus Belgias Brüsselis.

ENISA tegevjuht alates 16. oktoobrist 2019 on eestlane Juhan Lepassaar.

## Vaata ka
* CERT-EU

## Viited

## Välislingid

* ENISA koduleht
* ENISA leht ingliskeelses Wikipedias ''European Union Agency for Cybersecurity''
Otto I (Hachberg-Sausenberg)

Hachberg-Sausenbergi markkrahv **Otto I** (1302–1384) oli Zähringite koja liige. Ta oli Röttelni ja Sausenbergi valitsev markkrahv 1318. aastast kuni oma surmani.

## Elu

Otto oli Hachberg-Sausenbergi markkrahvi Rudolf I ja Röttleni Agnese poeg. Pärast oma venna Heinrichi surma 1318. aastal valitses Otto Röttelnit ja Sausenbergi. Esialgu valitses ta koos oma venna Rudolf II-ga. Ta kolis perekonna residentsi Sausenburgi linnusest Röttelni linnusesse.

1332. aasta sügisel piirasid Baseli väed Röttelni, kuna Otto (või tema vend) oli pussitanud Baseli linnapead. See konflikt lahenes pärast Baseli ja Sausenbergi aadlike vahendust.

Pärast Rudolf II surma 1352. aastal oli ta oma vennapoja Rudolf III eestkostja. 1358. aastal andis ta eestkoste üle Walram von Thiersteinile. 1364. aastast valitses Otto I koos oma vennapoja Rudolf III-ga. 1366. aastal annetasid Otto ja Rudolf Sitzenkirchi kirikule altari.

Otto I on maetud Sitzenkirchi kirikusse. Sitzenkirch on täna Kanderni osa ja kirik on nüüd evangelikaalne kirik.

Otto oli kaks korda abielus: esiteks Katharina von Grandsoniga ja pärast selle surma Elisabeth von Strassbergiga (suri 1352). Mõlemad abielud jäid lastetuks.

## Otto I pitserid


Siegel Otto I v H-S 1.jpg
Siegel Otto I v H-S 2.jpg
Siegel Otto I v H-S 3.jpg


## Vaata ka

* Badeni valitsejate loend
Oliiv-limanutt

**Oliiv-limanutt** (*Hygrophorus olivaceoalbus*) on limanutiliste sugukonda limanuti perekonda kuuluv seeneliik.

Oliiv-limanutt kasvab Euraasia ja Põhja-Ameerika kuusikutes ja kuuse-segametsades.

Kuigi oliiv-limanutt on söögiseen, ei ole ta oma maitse tõttu väga hinnatud.

## Välislingid
*
Kitse-limanutt

**Kitse-limanutt** (*Hygrophorus camarophyllus*) on limanutiliste sugukonda limanuti perekonda kuuluv seeneliik.

Kitse-limanutt esineb okasmetsades, eriti kuusikutes lubjarikkal pinnasel.

Kitse-limanutt on värskelt söödav söögiseen.

## Viited

## Välislingid
*
Lõhnav limanutt

**Lõhnav limanutt** (*Hygrophorus agathosmus*) on limanutiliste sugukonda limanuti perekonda kuuluv seeneliik.

Teda võib leida okas- ja segametsadest.

Lõhnav limanutt on värskelt söödav söögiseen.

## Viited

## Välislingid
*
Hygrophorus marzuolus

***Hygrophorus marzuolus*** on limanutiliste sugukonda limanuti perekonda kuuluv seeneliik.

Teda võib leida kohe pärast lume sulamist. Seen ei kasva Eestis.

## Välislingid
*
Lehise-limanutt

**Lehise-limanutt** (*Hygrophorus lucorum*)  on limanutiliste sugukonda limanuti perekonda kuuluv seeneliik.

Ta on lehise-mükoriisaseen. Seent pole Eestist leitud.

## Välislingid
*
Bruntál

**Bruntál** (saksa keeles *Freudenthal in Schlesien*) on linn Tšehhis Morava-Sileesia maakonnas, Bruntáli ringkonna halduskeskus. Bruntál asub Ostravast ligikaudu 59 km lääneloodes.

Bruntál paikneb merepinnast 547 meetri kõrgusel.

Bruntáli vanalinn on alates 1992. aasta septembrist ajalooline linnakaitseala.

Linna on esmamainitud 1223. aastal kuningas Otakar I hartas, milles kirjutatakse, et Bruntál sai Magdeburgi linnaõigused 1213. aastal. Bruntál asuati kaevanduslinnana, seal kaevandati väärismetalle ja hiljem rauamaaki. Bruntáli õitseaeg oli 16. sajandil, kui linnas tegutsesid mitmed käsitööliste gildid. Bruntál oli tol ajal ka oluline kaubanduskeskus ja seal korraldati aastalaatu. Kolmekümneaastases sõjas rüüstati linna mitmel korral. Sõja järel ehitati linn küll uuesti üles, kuid endist tähtsust Bruntál enam ei saavutanud. 1748. ja 1764. aastal olid linnas suured tulekahjud. 19. sajandil hakkas linnas arenema tekstiilitööstus. Raudteeühenduse sai linn 1872. aastal.

## Viited
Sügis-limanutt

**Sügis-limanutt** (*Hygrophorus hypothejus*) on limanutiliste sugukonda limanuti perekonda kuuluv seeneliik.

Ta on männi-mükoriisaseen, võib leida luidetelt ja männinoorendikest.

Sügis-limanutt on värskelt söödav söögiseen.

## Viited

## Välislingid
*
Bohumín

**Bohumín** (poola keeles *Bogumin*, saksa keeles *Oderberg*) on linn Tšehhis Morava-Sileesia maakonnas Karviná ringkonnas. Bohumín asub Poola piiri ääres Odra jõe paremal kaldal, Ostravast umbes 10 km kirdes ja Karvinást ligikaudu 14 km lääneloodes.

Bohumín on oluline raudteesõlm.

Bohumíni on esmamainitud 1256. aastal.

## Viited
Kopřivnice

**Kopřivnice** (saksa keeles *Nesselsdorf*) on linn Tšehhis Morava-Sileesia maakonnas Nový Jičíni ringkonnas. Kopřivnices asub Nový Jičínist ligi 10 km idas ja Ostravast umbes 26 km lõunaedelas.

Kopřivnice paikneb merepinnast 320 meetri kõrgusel.

Kopřivnice asula rajati aastatel 1280–1290 Šostýni lossi lähedale. Ürikutes on Kopřivnicet esmamainitud 1437. aastal. Alevi staatuse sai Kopřivnice 23. novembril 1910 ja linnaõigused 18. mail 1948.

Kopřivnices asub Tatra firma peakorter ja autotehas.

Kopřivnices on sündinud Tšehhoslovakkia kergejõustiklane (staier), neljakordne olümpiavõitja Emil Zátopek (1922–2000).

## Viited
Valašské Meziříčí

**Valašské Meziříčí** (saksa keeles *Wallachisch Meseritsch*) on linn Tšehhis Zlíni maakonnas Vsetíni ringkonnas. Valašské Meziříčíst voolavad läbi Rožnovská Bečva ja Vsetínská Bečva jõed, mille ühinemisel moodustub Bečva jõgi. Valašské Meziříčí asub Vsetínist umbes 14 km põhjas ja Zlínist ligikaudu 35 km kirdes.

Valašské Meziříčí paikneb merepinnast 294 meetri kõrgusel.

Valašské Meziříčí vanalinn on alates 1992. aasta septembrist ajalooline linnakaitseala.

Valašské Meziříčít on esmamainitud 1297. aastal. Linnaks on Valašské Meziříčít ürikutes esimest korda nimetatud 1377. aastal. Lähedal asuv Krásno sai alevi staatuse 1491. aastal. Krásno ühendati Valašské Meziříčíga 1924. aastal.

Valašské Meziříčís on sündinud jalgpallur Milan Baroš (1981) ja tennisist Tomáš Berdych (1985).

## Viited
Oksle

**Oksle** on küla (*mazciems*) Lätis Tukumsi piirkonnas Cēre vallas.

Küla asub valla loodeosas merepinnast 80 meetri kõrgusel Oksle jõe kaldal. Oksle jääb valla keskusest Cērest 5 ja Riiast 97 kilomeetri kaugusele. Külla jääb Oksle bussipeatus.

Küla on kujunenud endise Oksle mõisa (*Oxeln*) keskuse juurde. Mõisa on esmamainitud XV sajandil.  Aastail 2009–2021 kuulus küla Kandava piirkonda.

2006. aastal oli külas 33 elanikku.

## Viited
Helena Langšádlová

**Helena Langšádlová** (sündinud 14. oktoobril 1963 Prahas) on Tšehhi poliitik, ta on erakonna TOP 09 liige. Ta oli 17. detsembrist 2021 kuni 5. maini 2024 Tšehhi teadus-, arendus- ja innovatsiooniminister

## Isiklikku
Ta on abielus ja kahe poja ema. Usutunnistuse poolest on ta katoliiklane.
Rēzes

**Rēzes** on küla (*mazciems*) Lätis Tukumsi piirkonnas Cēre vallas.

Küla asub valla kirdeosas. Seal asub Rēzese kalmistu.

Aastal 2006 oli külas 8 elanikku. Aastail 2009–2021 kuulus küla Kandava piirkonda.

## Viited
Krnov

**Krnov** (saksa keeles *Jägerndorf*, poola keeles *Karniów* või *Krnów*) on linn Tšehhis Morava-Sileesia maakonnas Bruntáli ringkonnas. Krnov asub Poola piiri ääres, Bruntálist umbes 20 km kirdes ja Ostravast ligikaudu 49 km loodes.

Krnov paikneb merepinnast 316 meetri kõrgusel.

Krnovi on esmamainitud 1240. aastal.

## Viited
Pūces

**Pūces** on küla (*mazciems*) Lätis Tukumsi piirkonnas Vāne vallas.

Küla asub valla põhjaosas merepinnast 75 meetri kõrgusel Imula ja Amula jõgede vahel. Pūces jääb valla keskusest Vānest 5,9 ja Riiast 102 kilomeetri kaugusele.

Küla on kujunenud endise Pūcese veski juurde, kuigi tänapäeval jääb veski ise Matkule valda. Seal asub Ludvigs Bolšteinsi muuseum. Külla jäävad Strīķi ja Pūcese bussipeatused.

Seal kasvav mänd kõrgusega 30 meetrit on looduskaitse all.

Aastail 2009–2021 kuulus küla Kandava piirkonda. Aastal 2006 oli külas 40 elanikku.

## Viited
Mežmuiža (Vāne vald)

**Mežmuiža** on küla (*mazciems*) Lätis Tukumsi piirkonnas Vāne vallas.

Küla asub valla kirdeosas merepinnast 73 meetri kõrgusel Amula jõe kaldal. Mežmuiža jääb valla keskusest Vānest 10 ja Riiast 97 kilomeetri kaugusele. Külla jäävad Uškumi ja Mežmuiža bussipeatused.

Küla on kujunenud endise Matkule ülemmetskonna (*Ober-Forstei Matkuln*) juurde. Aastail 2009–2021 kuulus küla Kandava piirkonda.

Looduskaitse all on kaksteist külas kasvavat tamme.

Aastal 2015 oli külas 3 elanikku.
## Viited
Aizupe (Vāne vald)

**Aizupe** (ka **Aizupes muiza**) on küla (*mazciems*) Lätis Tukumsi piirkonnas Vāne vallas.

Küla asub valla keskosas merepinnast 83 meetri kõrgusel Imula jõe kaldal. Aizupe jääb valla keskusest Vānest 1,9 ja Riiast 107 kilomeetri kaugusele.

Küla on kujunenud endise Aizupe mõisa (*Ahsuppen*) keskuse juurde.  Endises koolimajas on sotsiaalse rehabilitatsiooni keskus Dzīvesprieks, kus antakse ka noortele kutseharidust. Aastail 2009–2021 kuulus küla Kandava piirkonda.

Kultuurimälestistest on regionaalse kaitse all Aizupe mõisa hoonetekompleks, sealhulgas häärber, kelder ja tallid.

Looduskaitse all on pärn ümbermõõduga 4,3 meetrit, harilik valgepöök ümbermõõduga 3,35 meetrit, sanglepp ümbermõõduga 3,81 ja kõrgusega 26 meetrit, haab ümbermõõduga 4,75 meetrit ja tamm ümbermõõduga 4,3 ning kõrgusega  25 meetrit.

## Elanikkond


* 272 (1970)
* 477 (1979)
* 74 (1989)

* 93 (2000)
* 55 (2006)


## Viited
Varieba

**Varieba** on küla (*mazciems*) Lätis Tukumsi piirkonnas Vāne vallas.

Küla asub merepinnast 85 meetri kõrgusel Imula jõe kaldal. Varieba jääb valla keskusest Vānest 7,6 ja Riiast 105 kilomeetri kaugusele. Külla jääb Varieba bussipeatus.

Küla on kujunenud endise Varieba mõisa (*Warriben, Alt-Warriben*) keskuse juurde. Aastail 2009–2021 kuulus küla Kandava piirkonda.

Looduskaitse all on neli külas kasvavat saart ja sanglepp.

## Elanikkond


* 74 (1989)
* 62 (2000)

* 50 (2006)
* 52 (2011)


## Viited
Chrudim

**Chrudim** (saksa keeles varem ka *Crudim*) on linn Tšehhis Pardubice maakonnas, Chrudimi ringkonna halduskeskus. Chrudim asub Pardubicest ligikaudu 10 km lõunas.

Chrudimi vanalinn on alates 1990. aasta novembrist ajalooline linnakaitseala.

Chrudimi on esmamainitud 1055. aastal, linnaõigused sai 1269. aastal.

## Viited
Jaunvarieba

**Jaunvarieba** on küla (*mazciems*) Lätis Tukumsi piirkonnas Vāne vallas.

Küla asub valla lõunaosas merepinnast 92 meetri kõrgusel. Jaunvarieba jääb valla keskusest Vānest 8,9 ja Riiast 104 kilomeetri kaugusele. Külas asub Varieba kalmistu

Küla on kujunenud endise Jaunvariebe mõisa (*Neu-Warriben*) keskuse juurde. Aastail 2009–2021 kuulus küla Kandava piirkonda.

Aastal 2015 oli külas 15 elanikku.
## Viited
Serhi Haiduk

**Serhi Haiduk** (ukraina keeles Сергій Анатолійович Гайдук, sündinud 25. juulil 1963 Vilnohirskis) on Ukraina sõjaväelane. 

## Sõjaväeteenistus
Juhtis 2014–2016 Ukraina mereväge. 

## Viited
Harilik kartulikärn

**Harilik kartulikärn** on kartuli mugulaid nakatav haigus, mis esineb kõikjal, kus kartulit kasvatatakse. Sümptomite hulka kuuluvad tumepruunid ümarad laigud, mis võivad mugula koorest kõrgemale kerkida. Harilikku kartulikärna põhjustab bakter *[[Streptomyces scabies]]*.

## Tõrje
Tõrjemeetmete hulka kuuluvad

* põuastel suvedel niisutamine või kastmine;
* eelviljadeks liblikõieliste heintaimede valimine;
* maisi ja peedi vältimine eelviljana;
* värske sõnnikuga väetamise vältimine;
* mineraalväetistest füsioloogilise happesusega väetiste kasutamine.

## Viited
Maasika mosaiikviirus

**Maasika mosaiikviirus** (*Arabis mosaic virus*, ArMV) on viirus, mis põhjustab maasikataimede haigestumist. See kuulub sugukonda *[[Secoviridae]]*.

## Sümptomid
Nakatunud taime lehtedele võivad tekkida kollased, valged või rohelised laigud või triibud. Lehed võivad deformeeruda, need võivad olla väiksemad või kortsus ja neile võivad tekkida näsataolised moodustised. Väheneb taime kasvukiirus ja saagikus. Nakatunud taimed võivad olla asümptomaatilised.

## Tõrje
Istutamiseks soovitatakse kasutada ainult nakkusvabu istikuid. Kõik haigestunud taimed tuleb kohe koos mullapalliga hävitada ning teha hoolikas kahjuri- ja umbrohutõrje.

## Viited
Peterborough (Ontario)

**Peterborough** on linn Kanadas Ontario provintsis. See asub Otonabee jõe paremkaldal. 

See asutati 1819. aastal.

## Viited

## Välislingid
Laukmuiža (Vāne vald)

**Laukmuiža** on küla (*mazciems*) Lätis Tukumsi piirkonnas Vāne vallas.

Küla asub valla keskosas Imula jõe kaldal. Laukmuižas asub Aizupe kalmistu. Aastail 2009–2021 kuulus küla Kandava piirkonda.

Looduskaitse all on kolm külas kasvavat saart ja üks tamm.

Aastal 2006 oli külas 40 elanikku.
## Viited
Oshawa

**Oshawa** on linn Kanadas Ontario provintsis. See asub Ontario järve kaldal umbes 60 kilomeetrit Toronto kesklinnast kirdes. 

See asutati 1876. aastal.

## Viited

## Välislingid
Moncton

**Moncton** on linn Kanadas New Brunswicki provintsis. See asub Petitcodiaci jõe vasakkaldal. 

See asutati ametlikult 1766. aastal.

## Viited

## Välislingid
Julija Svõrõdenko

**Julija Svõrõdenko** (ukraina keeles *Юлія Анатоліївна Свириденко*, sündinud 25. detsembril 1985 Tšernigivis) on Ukraina riigiametnik, alates 17. juulist 2025 Ukraina peaminister. 

Ta lõpetas aastal 2008 kiitusega Kiievi Rahvusliku Kaubandus- ja Majandusülikooli.

## Riigi teenistuses
4. novembril 2021 nimetas Ukraina ülemraada ta Ukraina asepeaministriks - majandusministriks. 
17. juulil 2025 valis ülemraada ta Ukraina peaministriks.

## Isiklikku
Ta on abielus, abikaasa on Sergei Derlemenko, neil on tütar.

## Viited
Québeci provintsi haldusjaotus

**Québeci provintsi haldusjaotus** hõlmab 17 halduspiirkonda. Neil ei ole oma valitsust, nende ülesanne on korraldada provintsivalitsuse teenuste osutamist, eelkõige regionaalse majandusarengu rahastamist. 2016. aasta Kanada rahvaloenduse andmeil oli provintsi rahvaarv 8 164 361 inimest, maa pindala 1 356 625,27 km²  ja rahvastikutihedus 6,0 elanikku ruutkilomeetri kohta.

## Halduspiirkonnad
# Bas-Saint-Laurent
# Saguenay–Lac-Saint-Jean
# Capitale-Nationale
# Mauricie
# Estrie
# Montréal
# Outaouais
# Abitibi-Témiscamingue
# Côte-Nord
# Nord-du-Québec
# Gaspésie–Îles-de-la-Madeleine
# Chaudière-Appalaches
# Laval
# Lanaudière
# Laurentides
# Montérégie
# Centre-du-Québec

## Vaata ka
*Québeci provints

## Välislingid
Moor (perekonnanimi)

**Moor** on perekonnanimi. 

2019. aasta 1. jaanuari seisuga oli Eestis perekonnanimi Moor 322 inimesel: 170 mehel ja 152 naisel. Perekonnanimede levikult oli Moor meeste puhul 387. kohal ja naiste puhul 513. kohal. Nimi on levinuim Lääne-Viru maakonnas, kus neid oli 10 000 elaniku kohta 9,87.

## Nime kandjaid
* Argo Moor, eesti maasotsioloog ja kultuuriantropoloog (1966–)
* Erich Osvald Moor, Eesti sõjaväelane (1914–2009)
* Felix Moor, eesti näitleja ja pedagoog, Eesti esimene raadioreporter (1903–1955)
* James H. Moor, USA filosoof
* Johannes Moor, eesti motosportlane (1992–)
* Kris Moor (pseudonüüm), eesti proosakirjanik, luuletaja ja fotograaf (1974–)
*...

## Viited
Litoměřice

**Litoměřice** (saksa keeles *Leitmeritz*) on linn Tšehhis Ústí maakonnas, Litoměřice ringkonna halduskeskus. Litoměřice asub Elbe (Labe) jõe ääres, Ústí nad Labemist ligikaudu 15 km lõunakagus ja Prahast umbes 53 km põhjaloodes.

Litoměřice asub merepinnast 136 meetri kõrgusel.

Alates 1979. aasta jaanuarist on Litoměřice vanalinn linnakaitsereservaat.

Litoměřicet on esmamainitud 1057. aastal, linnaõigused sai 1219. aastal.

Kolmekümneaastane sõda peatas linna kiire arengu ja Litoměřice kaotas oma senise majandusliku tähtsuse.

## Viited
Marian Jurečka

**Marian Jurečka** (sündinud 15. märtsil 1981 Přerovis) on Tšehhi poliitik, ta on Kristlik-Demokraatliku Liidu – Tšehhoslovakkia Rahvapartei liider. Ta oli 29. jaanuarist 2014 kuni 13. detsembrini 2017 Tšehhi põllumajandusminister (Bohuslav Sobotka valitsuses) ja on alates 17. detsembrist 2021 Tšehhi töö- ja sotsiaalminister Petr Fiala valitsuses.

Ta sündis aastal 1981 Přerovis. Ta on lõpetanud Přerovi põllumajanduskeskkooli ja seejärel Brno Mendeli ülikooli taimemeditsiini erialal (spetsialiseerunud taimekaitsele). Aastast 2002 elab ta Přerovi ringkonnas talunikuna Rokytnices asuvas peretalus.

Ta on 25. jaanuarist 2020 Kristlik-Demokraatliku Liidu – Tšehhoslovakkia Rahvapartei esimees. 29. jaanuarist 2014 kuni 13. detsembrini 2017 oli ta Tšehhi põllumajandusminister (Bohuslav Sobotka valitsuses). 17. detsembrist 2021 on ta Tšehhi töö- ja sotsiaalminister Petr Fiala valitsuses, lisaks oli ta 17. detsembrist 2021 kuni 4. jaanuarini 2022 Tšehhi põllumajandusministri kohusetäitja.

## Isiklikku
Ta on abielus ja tal on viis poega. Usutunnistuse poolest on ta katoliiklane.
Kainestusmaja

**Kainestusmaja** (kõnekeeles **kainer**) on asutus, mille eesmärk on pakkuda kuni keskmises joobes inimestele ulualust kuni nende kainenemiseni.

## Viited

## Välislingid

* PPA kainestusmaja grupp
* SUVI PANEB JOOMA  Juulis sündis taaskord uus kainestusmaja rekord. *pealinn.ee*, 3. august 2021
Vähesoomuseline roninastik

**Vähesoomuseline roninastik** (*Elaphe quadrivirgata*) on maoliik.

## Nimetus
Madu on saanud ladinakeelse nime kehal oleva nelja vöödi järgi.

## Kirjeldus
Vähesoomuselise roninastiku kehapikkus on 110–150 cm. Keha külgedel on neli tumedat vööti. Madu elab bambusetihnikutes, põõsastes, metsaservadel ja metsaalustes, mererannikul, vulkaanide nõlvadel ja geotermiliste allikate läheduses. Madu on aktiivne kuni septembri lõpuni-oktoobrini. Paaritumine toimub mais. Emasloom muneb augusti alguses 6–10 muna. Vähesoomuseline roninastik toitub põhiliselt konnadest ja madudest (sealhulgas ka oma liigikaaslastest). Vähesel määral sööb väiksemaid närilisi ja linde.

Vähesoomuseline roninastik on mürgitu madu.

Vähesoomuseline roninastik on päevase eluviisiga.

## Levila
Vähesoomuseline roninastik elab Jaapani saartel ja Venemaale kuuluval Kunaširi saarel.

## Viited
Roger Glover

**Roger Glover** (sündinud 30. novembril 1945 Breconis Walesis) on briti muusik, kes on eelkõige tuntud rokkansambli Deep Purple basskitarristina.

Glover liitus Deep Purple'iga 1969. aastal, kuid lahkus sealt 1973. aastal, et alustada soolokarjääri. Ühtlasi hakkas ta ka produtsendina tegutsema. Ta on olnud muuhulgas järgmiste ansamblite ja muusikute produtsent: Nazareth, Spencer Davis Group, Rory Gallagher, Status Quo, David Coverdale, Judas Priest, Michael Schenker Group ja Rainbow.

Aastatel 1979–1984 kuulus ta Deep Purple'i endise kitarristi Ritchie Blackmore'i loodud ansamblisse Rainbow. Ta mängis neljal Rainbow' stuudioalbumil.

Aprillis 1984 läks ta Deep Purple'isse tagasi.

2016. aastal võeti ta Deep Purple'i liikmena vastu Rock'n'rolli Kuulsuste Halli.
Mustriline roninastik

**Mustriline roninastik** (*Elaphe dione*) on maoliik.

## Nimetus
Madu on saanud ladinakeelse nime Aphrodite ema Dione järgi.

## Kirjeldus
Mustriline roninastik võib kasvada kuni 1,5 meetri pikkuseks. Mustrilise roninastiku keskmine eluiga on 9–10 aastat. Mustriline roninastik on kohanemisvõimeline, ta võib elada segametsades, okasmetsades, steppides ja kõrbetes.

Mustriline roninastik on päevase eluviisiga. Talveuni kestab septembrist kuni aprillini. Paaritumine toimub aprillis-mais. Emasloom muneb 5-24 muna. Mustriline roninastik toitub väikestest lindudest, linnumunadest, madudest, kahepaiksetest, kaladest ja putukatest.

Mustriline roninastik on mürgitu.

## Levila
Mustriline roninastik on levinud laialdastel aladel Kaug-Idast kuni Ukraina idaosani ja Taga-Kaukaasiani.

## Viited
Jaundziras

**Jaundziras** on küla (*mazciems*) Lätis Tukumsi piirkonnas Zante vallas.

Küla asub  valla kirdeosas merepinnast 120 meetri kõrgusel. Jaundziras jääb valla keskusest Zantest 6 ja Riiast 93 kilomeetri kaugusele. Külla jääb Jaundzirase bussipeatus.

Küla on kujunenud endise Jaundzirase mõisa (*Neu-Dsirren*) keskuse juurde. Aastail 2009–2021 kuulus küla Kandava piirkonda.

Aastal 2006 oli külas 12 elanikku.
## Viited
Mazplāņi

**Mazplāņi** on küla (*mazciems*) Lätis Tukumsi piirkonnas Zante vallas.

Küla asub  valla keskosas. Mazplāņi jääb valla keskusest Zantest 2,3 ja Riiast 97 kilomeetri kaugusele.

Küla on kujunenud endise Plāņi mõisa Mazplāņi karjamõisa (*Klein-Planen*) juurde. Mõisakompleksist on säilinud häärber, teenijate maja ja tallid. Aastail 2009–2021 kuulus küla Kandava piirkonda.

Aastal 2015 oli külas 1 elanik.
## Viited
Nazareth

**Nazareth** on šoti rokkansambel, mis asutati 1968. aastal Dunfermline'is ansambli The Shadettes muusikutest. Ansambli algkoosseisu moodustasid laulja Dan McCafferty, kitarrist Manny Charlton, basskitarrist Pete Agnew ja trummar Darrell Sweet.

Nazarethi suurim populaarsus jäi 1970. aastatesse ja 1980. aastate algusse. Suure rahvusvahelise tuntuse saavutas ansambel 1975. aastal ilmunud kuuenda stuudioalbumiga "Hair of the Dog", mida on maailmas ostetud üle kahe miljoni eksemplari. Albumilt pärineb ansambli kuulsaim hittsingel "Love Hurts", mis oli varem tuntud The Everly Brothersi esituses. Ansambel salvestab uut muusikat ja esineb siiani.

2013. aastal lahkus halva tervise tõttu ansamblist selle kauaaegne solist McCafferty. Ainsa asutajaliikmena kuulub ansamblisse siiani Pete Agnew. Lisaks temale kuuluvad ansambli praegusse koosseisu laulja Carl Sentance, kitarrist Jimmy Murrison ja trummar Lee Agnew, kes oli Pete Agnew' poeg.

Nazareth on esinenud mitmel korral Eestis.

## Koosseis
### Praegused liikmed
* Pete Agnew – basskitarr (1968–)
* Jimmy Murrison – kitarr (1994–)
* Lee Agnew – löökpillid (1999–)
* Carl Sentance – laul (2015–)

### Endised liikmed
* Dan McCafferty – laul (1968–2013)
* Darrell Sweet – löökpillid (1968–1999)
* Manny Charlton – kitarr (1968–1990)
* Zal Cleminson – kitarr (1978–1980)
* Billy Rankin – kitarr (1980–1983, 1990–1994)
* John Locke – klahvpillid (1980–1982)
* Ronnie Leahy – klahvpillid (1994–2002)

## Stuudioalbumid

* "Nazareth" (1971)
* "Exercises" (1972)
* "Razamanaz" (1973)
* "Loud 'n' Proud" (1973)
* "Rampant" (1974)
* "Hair of the Dog" (1975)
* "Close Enough for Rock 'n' Roll" (1976)
* "Play 'n' the Game" (1976)
* "Expect No Mercy" (1977)
* "No Mean City" (1979)
* "Malice in Wonderland" (1980)
* "The Fool Circle" (1981)
* "2XS" (1982)

* "Sound Elixir" (1983)
* "The Catch" (1984)
* "Cinema" (1986)
* "Snakes 'n' Ladders" (1989)
* "No Jive" (1991)
* "Move Me" (1994)
* "Boogaloo" (1998)
* "The Newz" (2008)
* "Big Dogz" (2011)
* "Rock 'n' Roll Telephone" (2014)
* "Tattooed on My Brain" (2018)
* "Surviving the Law" (2022)

## Välislingid
* Ansambli koduleht
* "Nazareth võib surra, kuid ei vanane". Õhtuleht. 18. aprill 2005